กฎกระทรวง ฉบับที่ 35 (พ.ศ. 2535) ออกตามความในพระราชบัญญัติการขนส่งทางบก พ.ศ. 2522

กฎกระทรวง
กฎกระทรวง
ฉบับที่ ๓๕ (พ.ศ. ๒๕๓๕)
ออกตามความในพระราชบัญญัติการขนส่งทางบก
พ.ศ. ๒๕๒๒[๑]
 

อาศัยอำนาจตามความในมาตรา ๗ และมาตรา ๙๓ วรรคสอง
แห่งพระราชบัญญัติการขนส่งทางบก พ.ศ. ๒๕๒๒
รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้

ให้ยกเลิกความใน (ฉ) ใน (๑) ของข้อ ๑ แห่งกฎกระทรวงฉบับที่ ๑๔
(พ.ศ. ๒๕๒๕) ออกตามความในพระราชบัญญัติการขนส่งทางบก พ.ศ. ๒๕๒๒
และให้ใช้ความต่อไปนี้แทน
(ฉ)
ประกาศนียบัตรหรือหนังสือรับรองว่าเป็นผู้มีความรู้และความสามารถตามกฎกระทรวง ออกตามความในมาตรา
๙๖ (๒) แห่งพระราชบัญญัติการขนส่งทางบก พ.ศ. ๒๕๒๒ ของกรมการขนส่งทางบกหรือโรงเรียนสอนขับรถที่กรมการขนส่งทางบกรับรอง
ถ้ามี


ให้ไว้ ณ วันที่ ๑๐ มีนาคม พ.ศ. ๒๕๓๕
พลเอก วิโรจน์ แสงสนิท
รัฐมนตรีช่วยว่าการกระทรวงคมนาคม
ปฏิบัติราชการแทนรัฐมนตรีว่าการกระทรวงคมนาคม
หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากได้มีการแก้ไขเพิ่มเติมกฎกระทรวง ฉบับที่ ๑๕ (พ.ศ. ๒๕๒๕)
ออกตามความในพระราชบัญญัติการขนส่งทางบก พ.ศ. ๒๕๒๒ ให้ผู้ที่ได้ผ่านการทดสอบความรู้และความสามารถในการขับรถ
และได้ผ่านการทดสอบสมรรถภาพของร่างกาย ทั้งจากกรมการขนส่งทางบกหรือจากโรงเรียนสอนขับรถที่กรมการขนส่งทางบกรับรอง
เป็นผู้มีคุณสมบัติขอรับใบอนุญาตเป็นผู้ขับรถในประเภทการขนส่งประจำทาง
การขนส่งไม่ประจำทาง หรือการขนส่งโดยรถขนาดเล็กได้
สมควรกำหนดให้ประกาศนียบัตรหรือหนังสือรับรองว่าเป็นผู้มีความรู้และความสามารถตามกฎกระทรวงออกตามความในมาตรา
๙๖ (๒) แห่งพระราชบัญญัติการขนส่งทางบก พ.ศ. ๒๕๒๒
ของกรมการขนส่งทางบกหรือโรงเรียนสอนขับรถที่กรมการขนส่งทางบกรับรอง
เป็นหลักฐานประกอบคำขอรับใบอนุญาตเป็นผู้ขับรถได้
เพื่อให้สอดคล้องกับการแก้ไขเพิ่มเติมกฎกระทรวงดังกล่าว จึงจำเป็นต้องออกกฎกระทรวงนี้










โชติกานต์/ปรับปรุง
๒ มีนาคม ๒๕๕๙








[๑] ราชกิจจานุเบกษา
เล่ม ๑๐๙/ตอนที่ ๒๗/หน้า ๓/๒๕ มีนาคม ๒๕๓๕